Skopjė

Skopjė (arba Skoplė; maked. Скопје) – Šiaurės Makedonijos sostinė ir didžiausias miestas. Miestas įsikūręs prie Vardaro upės. Yra tarptautinis oro uostas. Išvystyta mašinų, metalurgijos, chemijos, odos, avalynės, tekstilės pramonė, amatai (ypač kilimų audimas). Skopjėje yra Makedonijos mokslo ir meno akademija, universitetas. Išlikusi ankstyvosios Bizantijos tvirtovė, turkų mečetės ir kiti XV–XX a. pastatai (daugelis nukentėjo nuo 1963 m. žemės drebėjimo, todėl nuolat atnaujinami). Prie miesto yra antikinės Skupų gyvenvietės griuvėsiai. Etimologija Miesto vardas kildinamas nuo čia buvusios antikinio gyvenvietės Skupų (lot. Scupi, gr. Σκοῦποι). Istorija Kaip miestas Skopjė žinoma nuo Justiniano I laikų. VII a. pabaigoje čia apsigyveno slavai. Nuo IX a. – pirmosios Bulgarijos karalystėje, vėliau – Vakarų Bulgarijos karalystėje, nuo 1282 m. – serbų Duklijos karalystėje. Valdant Stefanui Dušanui buvo Serbijos-Graikijos karalystės sostinė. 1392–1912 m. priklausė Turkijai, nuo 1913 m. – Serbijai, nuo 1918 m. – Serbų, chorvatų ir slovėnų karalystei (nuo 1929 m. vadinosi Jugoslavija). 1946 m. tapo Makedonijos respublikos sostine. 1963 m. smarkiai nukentėjo nuo žemės drebėjimo. Žymūs žmonės Justinianas Didysis Motina Teresė Sportas Futbolas Šaltiniai Nuorodos Oficiali svetainė Archyvuota kopija 2007-09-27 iš Wayback Machine projekto. (angl.) Informacija apie miestą (angl.) Miesto gidas Archyvuota kopija 2018-12-03 iš Wayback Machine projekto. (angl.)